ตอนนี้ท้องได้31w ตอนกลางวันลูกไม่ค่อยดิ้นเท่าไรแต่กลางคืนจะดิ้นเยอะกว่าแต่คืนนี้ลูกไม่ค่อยดิ้นเลยจะเป็นอะไรไหมค่ะ
สวัสดีค่ะ การนับลูกดิ้นนั้นเป็นวิธีที่มักจะแนะนำให้มารดาทุกคนทำ เพื่อตรวจดูสุขภาพและความสมบูรณ์แข็งแรงของทารกเบื้องต้น โดยในอายุครรภ์ที่เกิน 28 สัปดาห์ไปแล้ว แนะนำให้นับ 3 เวลาหลังการทานอาหารเช้า กลางวัน และเย็น โดยนับตั้งแต่ทานอาหารเสร็จจนครบ 1 ชั่วโมง ถ้าดิ้นรวมกันหลังอาหาร 3 มื้อได้มากกว่า 10 ครั้ง ถือว่าจำนวนการดิ้นปกติ หรืออาจลองนับว่าลูกดิ้นรวมกัน 10 ครั้งไม่เกินภายในเวลา 4 ชั่วโมงก็ได้เช่นกัน หากนับลูกดิ้นได้น้อยกว่าที่กล่าวมา น่าจะมีความผิดปกติ ควรรีบไปพบสูตินรีแพทย์ที่ดูแลโดยเร็ว เพราะอาจแสดงว่ากำลังมีความผิดปกติเกิดขึ้นกับทารก แพทย์จะอัลตราซาวน์หน้าท้องเพิ่มเติมเพื่อหาสาเหตุค่ะ